EXPTE. IN407A 2017/619-4. SOLICITUDE DE UFD DISTRIBUCIÓN ELECTRICIDAD, S. A., DE INSTALACIÓN ELÉCTRICA NO CONCELLO DE VILAGARCÍA DE AROUSA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 21/02/2019)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalación eléctrica que a continuación se describe: Realizouse o trámite de información pública inserindo anuncios no DOG do 14 de marzo de 2018, no BOP do 12 de marzo de 2018, no xornal Faro de Vigo do 6 de marzo de 2018 e no taboleiro de anuncios do concello de Vilagarcía de Arousa. Tamén se notificou individualmente aos titulares coñecidos dos predios afectados pola instalación de acordo coa relación de bens afectados facilitada pola empresa peticionaria. Durante o mencionado trámite, o 9 de abril de 2018, recibíronse as alegacións de Gabriela Georgeta Lagmouch Mahia e Andy Joel Maai Bouhmidi. O 10 de maio de 2018, Jose Eusebio Lende Misson en representación da empresa UFD Distribución Electricidade, S. A, entrega a esta Xefatura Territorial escrito de contestación de alegacións. Unha vez examinados os escritos conclúese que: Primeiro: Con relación ás alternativas propostas no informe pericial do 4 de abril de 2018, non consta no expediente administrativo consentimento expreso dos propietarios particulares afectados pola proposta de cambio de localización das instalacións proxectadas, nin consta autorización do Concello de Vilagarcía de Arousa para situar o centro de transformación nos viarios e espazos públicos propostos como alternativa ás instalacións proxectadas, polo que, estas alternativas non se poden entender viables. Segundo: A valoración económica dos bens afectados forman parte do procedemento expropiatorio que se tramitará unha vez sexa declarada a utilidade pública da instalación, no que efectuada la ocupación das leiras se tramitará o expediente de expropiación nas súas fases de xustoprezo e pago. Terceiro: Segundo o indicado o artigo 140 do R. D 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, e tendo en conta o anterior, procede a declaración de utilidade pública da instalación eléctrica proxectada aos efectos da expropiación forzosa dos bens e dereitos necesarios para o seu establecemento. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados polo devandita instalación, cuxas características se axustarán en todas as súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 6 de febreiro de 2019 O xefe territorial Ignacio Rial Santomé